**Comitè Ètic d'Investigació Clínica del Parc de Salut MAR**

Els Comitès Ètics d'Investigació Clínica (CEICs) tenen com a finalitat vetllar per la correcció des del punt de vista metodològic, ètic i legal de qualsevol projecte de recerca que comporti algun risc físic o psicològic per a un ésser humà. Són comitès independents dels promotors de projectes de recerca i dels investigadors, (RD 223/2004 de 6 de febrer del 2004 i Ordre de 24 d'octubre del 2006).

**Persona de contacte:**

Maria Teresa Navarra Tf.: 93 316 06 79 ceic-psmar@imim.es

Pàgina web: <http://www.imim.es/comitesetics/ceic/index.html>

**Procediment a seguir** per l'Investigador Principal per a sol·licitar l'autorització del Comitè Ètic

1. Cal enviar un correu electrònic a na Maria Teresa Navarra ceicpsmar@ imim.es

2. El títol del missatge ha de ser "Sol·licitud de Document pendent d’avaluació pel Comitè Ètic d’Investigació Clínica"

3. Cal incloure:

* El títol del projecte,
* El nom i cognoms de l'IP,
* El departament del qual depèn,
* Si la persona de contacte és diferent de la que envia el correu electrònic, la seva adreça de correu electrònic,
* La convocatòria i el termini màxim de presentació de la sol·licitud al Servei de Recerca.
* Per aquells projectes que no siguin estrictament del camp de la salut o de la biologia, i en cas que la memòria presentada sigui en anglès, caldrà incloure un resum del projecte en català o castellà explicant l’estudi que es durà a terme

4. Caldrà fer arribar al CEIC una sèrie de documentació que es pot consultar a la web indicada.

[http://www.imim.es/media/upload//arxius/mes%20arxius/Requisitos%20CEIC-PSMAR\_2012.pdf](http://www.imim.es/media/upload/arxius/mes%20arxius/Requisitos%20CEIC-PSMAR_2012.pdf) apartat 3.2. És molt important no modificar, durant el procés d'elaboració de la sol·licitud, el títol del projecte.

Posteriorment des del Comitè Ètic, i si és procedent, es farà arribar la resolució a la persona de contacte.

**Informació a incloure en la memòria del projecte**:

Tot projecte de recerca que inclogui éssers humans, línies cel·lulars (no comercialitzades), mostres biològiques, dades procedents d’éssers humans, sempre haurà de contenir un apartat específic dedicat als aspectes ètics.

Aquest apartat contindrà com a mínim el compromís de seguir durant l’estudi les directrius nacionals i internacionals (codi deontològic, Declaració de Hèlsinki) i la normativa legal sobre la confidencialitat de les dades (Ley Orgánica 15/1999 de 13 de Diciembre de Protección de Datos de Carácter Personal [LOPD]).

Al mateix temps, i si el projecte necessités del consentiment dels participants, s'haurà d'adjuntar el full d'informació al pacient i el de consentiment informat.

En els cas d'estudis genètics s’haurà de presentar, a part, un full d’informació i consentiment informat específic per aquest estudi (Ley 14/2007 de Investigación biomédica).

D’altra banda, i en cas de tractar amb mostres cedides, caldrà incloure el certificat del Servei que dóna el material.

Comitè Ètic d'Investigació Clínica del Pac de Salut MAR  
Servei de Recerca  
Juny del 2013